झांसी से रात 1:30 बजे पुलिस सुरक्षा में रवाना हुए: आज ही किया जाएगा सुपुर्द-ए-खाक
Bahubali Atiq Ahmed's Son, Asad Ahmed Encounter: Follow Uttar Pradesh (Prayagraj) UP Mafia-Politician Atiq Ahmed Latest News on Dainik Bhaskar. झांसी एनकाउंटर में मारे गए अतीक अहमद के बेटे असद और शूटर गुलाम का 3 डॉक्टरों के पैनल ने गुरुवार देर रात 2 बजे तक पोस्टमॉर्टम किया।
झांसी एनकाउंटर में मारे गए अतीक अहमद के बेटे असद और शूटर गुलाम की बॉडी को प्रयागराज में शनिवार को दफनाया जाएगा। असद की कसारी मसारी कब्रिस्तान में कब्र तैयार कर दी गई है। करीब 37 घंटे बाद यानी शुक्रवार देर रात 1:30 बजे दोनों के शव अलग-अलग एंबुलेंस में झांसी से प्रयागराज के लिए रवाना हो गए।
सुरक्षा के लिए पुलिस का काफिला भी साथ गया है। इसमें दो इंस्पेक्टर समेत 20 पुलिसकर्मी लगाए गए हैं। शनिवार सुबह दोनों के शव प्रयागराज पहुंच जाएंगे। असद का शव लेने के लिए उसके फूफा उस्मान एक रिश्तेदार और दो वकीलों के साथ झांसी पहुंचे। वहीं, शूटर गुलाम का शव लेने उसके साले नूर आलम और रिश्तेदार मोहम्मद रेहान पहुंचे थे। शूटर गुलाम की मां ने कहा कि गलत काम का गलत नतीजा मिला है।
गुलाम की मां बोलीं- गंदा काम करने वाले जिंदगी भर याद रखेंगे
शूटर गुलाम की मां खुशनुदा ने एनकाउंटर पर कहा, 'जितने भी गंदा काम करने वाले हैं, वह जिंदगी भर याद रखेंगे। हमारे हिसाब से UP-STF ने गलत नहीं किया। तुमने किसी को मारकर गलत किया और जब तुम्हारे साथ हुआ तो हम उसको गलत कैसे कहें? ना जाने इसको किसने बहकाया। हमने तो इसे सिखाया था कि कभी स्कूल से एक पेंसिल भी लेकर मत आना। मैं शव को नहीं लूंगी। उसकी पत्नी का उस पर हक है, मैं उसको मना नहीं कर सकती।'
अपडेट्स...
झांसी से 30 किमी दूर हुआ असद और शूटर गुलाम का एनकाउंटर 
UP STF ने गुरुवार दोपहर 12:30 से 1 बजे के बीच एनकाउंटर में दोनों को मार गिराया। दोनों उमेश पाल हत्याकांड में वांछित थे और दोनों पर 5-5 लाख रुपए का इनाम घोषित था। स्पेशल ADG प्रशांत कुमार ने बताया कि झांसी से 30 किमी दूर बड़ागांव में STF ने जब बाइक से भाग रहे असद और गुलाम को रोका, तो असद ने ब्रिटिश बुलडॉग 455 बोर रिवॉल्वर और गुलाम ने 7.63 बोर की वॉल्थर पी 88 पिस्टल से फायर किया। जवाबी कार्रवाई में दोनों मारे गए।
असद से बरामद रिवॉल्वर की कीमत 5 लाख
STF ने असद के पास से ऑटोमेटिक ब्रिटिश बुलडॉग रिवॉल्वर बरामद की है। एक समय में यह रिवॉल्वर अमेरिका और ब्रिटिश राजघराने के लोग रखते थे। यह स्टेटस सिंबल मानी जाती थी। इसकी बाजार में कीमत करीब 5 लाख रुपए है। इसे यूरोप और अमेरिका में कीमती रिवॉल्वर माना जाता है। ब्रिटिश बुलडॉग रिवॉल्वर से ही अमेरिकी राष्ट्रपति जेम्स ए गारफील्ड की हत्या हुई थी। असद को महंगे हथियार रखने का शौक था। पिता अतीक उसे फायरिंग की ट्रेनिंग देता था।
शूटर गुलाम मोहम्मद के पास से भी कीमती विदेशी वाल्थर पी-88 पिस्टल बरामद हुई है। यह भी एक आधुनिक हथियार है। पहले इसका इस्तेमाल पुलिस और आर्मी करती थी। इस पिस्टल से एक बार में 15 राउंड फायर किए जा सकते हैं। इसकी फायर रेंज करीब 60 मीटर होती है। बाजार में इसकी कीमत करीब 3 लाख रुपए है।
आईफोन से खुले राज, असद का कोड नेम राधे, अतीक का बड़े मियां
24 फरवरी को उमेश पाल हत्याकांड के बाद STF माफिया अतीक अहमद गैंग को ट्रेस कर रही थी। STF अफसरों के अनुसार, कुछ दिनों पहले प्रयागराज में अतीक के घर से एक आईफोन बरामद किया गया। आईफोन को डीकोड करने पर गैंग के बारे में कई अहम सुराग हाथ लगे।
मालूम चला कि गैंग के सदस्य आपस में कोड नाम से बात करते हैं। जिसे असद के नाम से ढूंढ़ा जा रहा है, उसे गैंग के गुर्गे “राधे” बुलाते हैं। राधे नाम उसे बड़े बाल रखने की वजह से दिया गया। उमेश पर दुकान से निकलकर गोली चलाने वाले गुलाम का नाम “उल्लू” रखा गया था। बमबाज गुड्‌डू मुस्लिम का नाम मुर्गी रखा गया था।
अतीक को उसके नाम से बुलाने के बजाय “बड़े मियां” और अशरफ को “छोटे मियां” कहकर बुलाया जाता था। बिहार के सासाराम का होने के नाते शूटर अरमान को बिहारी कहते थे। असद कालिया को लंगड़ा कहते थे।
STF पहली बार पूछताछ को आई, दूसरी बार में एनकाउंटर
उमेश पाल मर्डर केस के बाद फरार आरोपियों के पीछे लगी STF 17 मार्च को झांसी आई थी। गैंग से जुड़ाव रखने वाले बड़ागांव थाना क्षेत्र के दो लोगों को उठाया गया था और उनसे पूछताछ की गई थी। तब सामने आया था कि इन लोगों की असद से बातचीत हुई थी, लेकिन पूछताछ के बाद दोनों को छोड़ दिया गया था।
अब STF ने असद और गुलाम को बड़ागांव थाना क्षेत्र में ही ढेर किया है। असद अपने गुर्गों के साथ झांसी में अतीक अहमद को छुड़ाना चाहता था। एनकाउंटर के बाद झांसी में लिंक तलाशे जा रहे हैं कि वे कौन लोग हैं, जो असद का साथ देने को तैयार थे। इस पर पूरी छानबीन की जा रही है।
गुलाम ने जिस गनर की हत्या की, उसकी मां बोली:बेटे की आत्मा को शांति तब मिलेगी जब सभी हमलावर मारे जाएंगे, 4 मई को उसकी शादी करने वाली थी
यूपी STF ने माफिया अतीक अहमद के बेटे असद और शूटर गुलाम मोहम्मद को एनकाउंटर में मार गिराया है। शनिवार को दोनों झांसी के बड़ागांव में पारीछा डैम के पास मारे गए। असद और गुलाम की मौत के बाद उमेश पाल का परिवार खुश हैं।
उनका कहना है, अब हमारी आत्मा को कुछ शांति मिली है। वहीं इस एनकाउंटर से शहीद सिपाही राघवेंद्र प्रताप सिंह के परिवार ने भी चैन की सांस ली है। बता दें, 4 मई को सिपाही राघवेंद्र की शादी होने वाली थी। पूरी खबर यहां पढ़ें
अतीक के बेटे असद और शूटर गुलाम का एनकाउंटर, झांसी में STF ने मार गिराया; DG बोले- हमला करके अतीक को छुड़ाने का था प्लान
उमेश पाल हत्याकांड से जुड़ी बड़ी खबर है। UP STF ने माफिया अतीक अहमद के बेटे असद और शूटर गुलाम मोहम्मद को एनकाउंटर में ढेर कर दिया। STF के मुताबिक, दोनों को झांसी के बड़ागांव में पारीछा डैम के पास दोपहर 12.30 से 1 बजे के बीच मुठभेड़ में मार गिराया है। असद की लोकेशन दिल्ली में मिली थी। इसके बाद STF उसे ट्रेस कर रही थी। गुरुवार को झांसी में लोकेशन मिली थी। दोनों पर पांच-पांच लाख रुपए का इनाम था। पढ़ें पूरी खबर...
अतीक ने बेटे को बमबाजी से रोका तो शूटर बना 
उमेश पाल हत्याकांड में फरार चल रहे माफिया अतीक अहमद के बेटे असद और उसके गुर्गे गुलाम मोहम्मद को UP STF ने झांसी में मार गिराया। असद ने ही उमेश को मारने की साजिश रची और फिर प्रयागराज में दिनदहाड़े अपने गुर्गों के साथ उनकी हत्या कर दी। असद लखनऊ के एक नामी कॉलेज से 12वीं करने के बाद पढ़ाई के लिए विदेश जाना चाहता था, लेकिन परिवार के आपराधिक रिकॉर्ड की वजह से पासपोर्ट क्लियर नहीं हो रहा था। पढ़ें पूरी खबर...
असद-गुलाम के एनकाउंटर की इनसाइड स्टोरी:49 राउंड फायरिंग हुई
अतीक अहमद प्रयागराज कोर्ट में था, उधर झांसी में UP STF ने उसके बेटे असद और शूटर गुलाम मोहम्मद को मार गिराया। STF ने एनकाउंटर झांसी में पारीछा डैम के पास किया। यह जगह झांसी से करीब 20 किमी दूर है। अतीक को इसी से सटे झांसी हाईवे के जरिए साबरमती से प्रयागराज लाया गया। पुलिस के पास ये इनपुट था कि दोनों अतीक को छुड़ाने के फिराक में थे। पढ़ें पूरी खबर...